Sekolah Kebangsaan Seri Perling (2)

**Sekolah Kebangsaan Seri Perling (2)** atau nama ringkasnya *SK Seri Perling (2)*, merupakan sebuah Sekolah kebangsaan yang terletak di Jalan Camar 9, Taman Perling.

Pada 2023, Sekolah Kebangsaan Seri Perling (2) memiliki 644 pelajar lelaki dan 600 pelajar perempuan, menjadikan jumlah keseluruhan murid seramai 1244 orang. Ia mempunyai seramai 75 orang guru.2023

## Sejarah
Sekolah Kebangsaan Seri Perling 2 (SKSP 2), Johor Bahru telah mula beroperasi pada 1 Disember 1994. Sekolah ini merupakan sekolah yang ketiga dibina di kawasan perumahan baru Taman Perling. Sekolah pertama yang dibina ialah Sekolah Kebangsaan Taman Perling dan sekolah kedua pula ialah Sekolah Jenis Kebangsaan (C) Pei Hua Kedua-dua sekolah ini terletak di Persisiran Perling 1. Bangunan asal Sekolah Kebangsaan Seri Perling 2 ini terdiri daripada tiga blok bangunan tiga tingkat, sebuah kantin dan sebuah rumah pam. Setakat tahun 2002, beberapa kemudahan lain telah didirikan termasuk pondok menunggu bas, dua buah pondok bacaan dan sebuah laluan pejalan kaki berbumbung yang menghubungkan antara Blok Pentadbiran dan blok Akademik. Bangunan asal sekolah ini juga dilengkapi dengan sebuah pejabat, bilik guru, bilik kaunseling, makmal sains, bilik rawatan/kesihatan, bilik mesyuarat, bilik kokurikulum, bilik setiausha peperiksaan, bilik muzik, bilik sumber/perpustakaan, bilik tayang dan bilik sembayang (surau). Kawasan di mana sekolah ini dibina pada asalnya merupakan bekas ladang getah. Penduduk di kawasan taman perumahan ini terdiri daripada kaum melayu. Selain itu terdapat juga masyarakat Cina dan India.

Guru Besar pertama sekolah ini ialah En. Haron bin Abdullah. Diikuti dengan En. Ghapar Shah bin Mohamad @ Mohd Shah. Guru Besar ketiga ahli En. Ahmad bin Jaafar. Beliau bersara wajib pada Oktober 1998 dan tempat beliau diganti oleh Pn. Hjh. Hajar binti Hj. Ibrahim. Pada Julai 2001 Pn. Hjh. Hajar Binti Hj. Ibrahim telah berpindah ke Sekolah Kebangsaan Taman Tun Aminah. Tempat beliau diganti oleh En. Samudin bin Johari pada Ogos 2001.

Bermula tahun 2003, beberapa perubahan fizikal dan suasana sekolah yang ketara telah berlaku. Antaranya iaitu sekolah telah dapat memiliki sebuah gelanggang serbaguna iaitu gelanggang untuk badminton, sepak takraw, dan bola jaring. Selain itu, sebuah makmal komputer telah didirikan dan beroperasi sepenuhnya hasil Projek Pengkomputeran Sekolah Kementerian Pelajaran Malaysia. Pada tahun 2004, Sudut Ilmu juga telah dapat didirikan yang terdiri dari beberapa meja bulat yang dipayungi oleh payung-payung besar bagi kemudahan pelajar. Akhirnya pada awal tahun 2004 sekolah telah berjaya membuka sebuah kelas Prasekolah dengan jumlah pelajar seramai 25 orang.

Pada awal tahun 2004 terdapat beberapa sekolah sekitar SKSP 2 dibuka dan ramai guru dan murid bertukar ke sekolah-sekolah berdekatan. Ini menyebabkan jumlah guru dan murid berkurangan. Pada Julai 2004 jumlah murid ialah seramai 541 orang dan jumlah guru seramai 32 orang. Manakala En. Mohamad Samudin bin Johari pula ditukarkan sebagai Guru Besar ke Sekolah Kebangsaan Kampong Pasir, Johor Bahru. Tempat beliau telah diganti oleh Pn. Hjh. Maimunah bt Samat Guru Besar Sekolah Kebangsaan Taman Desa Skudai mulai 1 Oktober 2004. 

Pada awal tahun 2005, sekolah ini antara 48 buah sekolah di Johor Bahru telah terpilih untuk melaksanakan Program J-QAF bagi Tahun 1. 

Pada awal 2007, Guru Besar Pn. Hjh. Maimunah bte Samat mengambil cuti setahun. Guru Penolong Kanan, Pn. Hjh. Azizah bte A. Rahman diamanahkan untuk menjalankan tugas selama setahun. kelas yang dibuka ialah 14 kelas dan 1 kelas Prasekolah. Bilangan guru 32 orang. Pada bulan September 2007, projek bangunan tambahan iaitu membina bangunan empat(4) tingkat di belakang Blok Bestari dimulakan pada 17 September 2007. Bangunan tambahan ini dijangkakan siap pada akhir tahun 2008. Syarikat yang mengendalikan projek ini, ialah Pantegas Sdn. Bhd dan Wakil Syarikat En. Mohd Faizi bin Rahmat.

Pada bulan Oktober 2007, pelaksanakan program peluasan Pra sekolah kedua tahun 2008 dijalankan. Projek pembinaan bangunan pra sekolah ditempatkan di belakang bangunan Bestari. Projek ini telah dilaksanakan mulai 3 Oktober 2007. Projek Pra sekolah siap pada bulan disember 2007. Syarikat Lapan Belas Sdn. Bhd. telah membina pra sekolah kedua bagi SK Seri Perling 2. Pada awal bulan November 2007, perlaksanaan projek pakej membaiki dan membaikpulih sekolah oleh Kementerian Pelajaran Malaysia, dijalankan di SK Seri Perling 2. Sekolah mendapat peruntukan ubahsuai satu bilik khas dan mengecat bangunan Blok A, kerja mengecat bangunan luar dan dalam Blok B dan Blok C, kerja mengubahsuai tandas murid Blok C (bahagian bawah sahaja). Keseluruhan projek itu siap pada Disember 2007. Pada awal tahun 2008, kelas yang dibuka ialah 14 kelas dan 2 kelas Pra sekolah. Bilangan guru ialah 35 orang. Bilangan Murid 549 orang. Pn. Hjh. Maimunah bte Samat bertukar ke Sektor Pengurusan Akademik, Jabatan Pelajaran Negeri Johor pada 7 hb Januari 2008 dan En. Osman bin Ibrahim dari Sektor Pengurusan Akademik, Jabatan Pelajaran Negeri Johor menjadi guru besar ke-7 SK Seri Perling (2). 

Pada tahun 2009, kelas yang dibuka ialah 15 kelas dan 2 kelas Pra Sekolah. Bilangan guru ialah 36 orang. Pada tahun 2010, kelas yang dibuka ialah 18 kelas dan 2 kelas Pra sekolah. Bilangan guru ialah 40 orang. Bilangan murid ialah 590 orang. 

Pada 16 April 2010, En. Osman bin Ibrahim bertukar ke Kampung Maju Jaya dan Pn. Rosnani binti Abdul Ghani mengganti beliau sebagai guru besar SK Seri Perling (2) yang ke-8. Pada tahun 2011, kelas yang dibuka 17 kelas dan 2 kelas Pra Sekolah. Bilangan guru hak ialah 41 orang. 

Pada bulan April 2012, Puan Maselah binti Mohd Tahir telah menjawat jawatan Guru Besar menggantikan Puan Rosnani kerana bersara. (Sumber)

Pada tahun 2013 kerja-kerja membaik pulih telah dijalankan untuk membaiki bangunan yang rosak. Seterusnya, kerja-kerja menaik taraf tandas di Blok Pentadbiran dan tangki air dilaksanakan.

         Pada bulan September 2014, Yang Berhormat Datu Nur Jazlan bin Datuk Mohamad Rahmat Adun Parlimen Pulai meluluskan 9 buah komputer dan sebuah mesin cetak untuk kegunaan murid. Pada bulan Disember 2014 pula, Yang Berhormat Datuk Tengku Putera Harun Aminurrashid bin Tengku Hamid Jumat Adun Kawasan Kempas telah menyumbang dua buah komputer dan 15 buah tetikus. 

Dalam tahun 2015 sekolah telah membaik pulih bumbung di Blok Akademik. SK Seri Perling 2 telah menerima kerusi dan meja murid sebanyak 40 buah sumbangan dari PPD Johor Bahru dan juga 41 buah komputer netbook Malaysia sumbangan dari Suruhanjaya Komunikasi Multimedia Malaysia.

         Pada tahun 2016, Warga SK Seri Perling 2 mengucapkan selamat datang dan mengalu-alukan kehadiran Puan Rosziah binti Johar selaku Guru Besar SK Seri Perling 2 yang baru. Beliau telah mengantikan tempat Puan Maselah binti Mohd Tahir yang telah berpindah ke SK Convent Johor Bahru. Beliau mula bertugas pada 3 Januari 2016. Warga sekolah berharap Puan Rosziah dapat membimbing dan memacu kejayaan SK Seri Perling 2 dengan cemerlang dan gemilang. Pada masa tahun yang sama, SK Seri Perling 2 telah bertambah bilangan murid-muridnya. Pada tahun ini bilangan murid mencecah 742 orang termasuk 50 orang murid dari Prasekolah. Nama kelas juga bertukar selaras dengan perkembangan pesat dunia Sains dan Teknologi di mana nama kelas Cemerlang, Cerdas dan Cerdik ditukar kepada Alfa, Beta, Delta dan Gamma. Selain itu, beberapa bilik khas telah diwujudkan antaranya, Bilik Gerakan PIBG dan Galeri Sejarah. Penyelenggaraan dan keceriaan tandas merupakan fokus utama pada tahun ini. PIBG banyak membantu transformasi sekolah ini dengan melalui pelbagai perubahan bagi memberi keselesaan kepada warganya. 

Tahun 2017 pula menyaksikan SKSP2 bertambah pesat membangun dengan kerjasama ibu bapa, PIBG dan KSIB sekolah ini. Banyak aktiviti yang dijalankan Berjaya melibatkan penglibatan PIBG dan ibu bapa seperti Sambutan Hari Guru dan Hari Karnival Kokurikulum. Pada tahun ini juga SKSP2 telah mendapat sumbangan menukar pagar sekolah yang baharu dari JPNJ selain menerima 20 alat pemadam api. Ibu bapa juga sentiasa menyumbang dan menghulurkan tenaga dan kewangan bagi menaik taraf kelas anak masing-masing bagi keselesaan PdPc (Pembelajaran dan Pemudahcaraan) mereka. (Sumber)

Pada tahun 2018, SK Seri Perling 2 telah menganjurkan beberapa program keagamaan dan kemasyarakatan seperti **Sambutan Ihya’ Ramadhan** dengan tema *Ramadhan Bulan Maghfirah*, **Iftar Jami’e** dan **Program Tahsinul al-Quran**.

Pada tahun 2019, SK Seri Perling 2 telah melaksanakan beberapa program dan aktiviti sekolah seperti sambutan Hari Raya, majlis Hari Anugerah Cemerlang, dan pendaftaran murid Tahun 1 bagi sesi persekolahan 2020.

Pada awal Januari 2020, pihak sekolah telah mengeluarkan hebahan mengenai penularan influenza dan menasihati ibu bapa agar memastikan murid yang bergejala mendapat rawatan sebelum hadir ke sekolah. Pada 11 Januari, Program KSIB Bantu Guru Restu dan Program 3K telah dianjurkan di sekolah. Seterusnya, pada 16 Januari, berlangsung Majlis Penutupan Minggu Transisi Tahun 1. Pada 16 Februari, sekolah menganjurkan Majlis Penyampaian Watikah Pemimpin Muda serta pelancaran Program Jom ke Sekolah dan Ziarah Cakna yang dirasmikan oleh Sarjan Shamsul bin Saad selaku pegawai perhubungan sekolah. Mesyuarat Agung PIBG kali ke-25 pula telah berlangsung pada 29 Februari 2020.

Mulai Mac 2020, pandemik COVID-19 menyebabkan sekolah ditutup selaras dengan arahan Kementerian Pendidikan Malaysia. Sesi persekolahan dibuka semula secara berperingkat pada pertengahan tahun dengan pelaksanaan norma baharu, bermula 15 Julai 2020 untuk murid Tahun 5 dan Tahun 6. Pada akhir Ogos hingga 15 September, sekolah turut mengadakan Sambutan Bulan Kemerdekaan ke-63 yang disertai oleh warga sekolah.

## Pencapaian

## Alamat
:Sekolah Kebangsaan Seri Perling (2)
:Jalan Camar 9, Taman Perling 
:81200, Johor Bahru
:Johor, Malaysia
:Telefon =  6072343442
:Fax       = 6072388749

## Pautan luar
*